
A vaskúti szubsztrátok anaerob bonthatóságának kísérleti vizsgálata

Dolgozatom témája a Felső – Bácskai Hulladékgazdálkodási Kft. vaskúti telephelyéről érkezett zöld hulladék, kommunális hulladék, szennyvíziszap minták anaerob stabilizálásának vizsgálata laboratóriumi statikus és folyamatos keverésű berendezésben.
 
A kísérleteket a Miskolci Egyetem Nyersanyagelőkészítési és Környezeti Eljárástechnikai Intézet laboratóriumában végeztem.
 
A szakirodalmi részében bemutatásra kerül a biogáz fogalma, keletkezésének folyamata, feltételrendszere, tulajdonságai továbbá felhasználási lehetőségei.
 
A szakirodalmi összefoglalást követően ismertetem a vaskúti telephelyről érkezett két mintasorozattal végzett kísérleteket. A mérés részét képezték a minták előkészítése, fizikai- kémiai tulajdonságainak meghatározása, valamint a vaskúti telephelyről érkezett minták biogáztermelő képességének vizsgálata statikus laboratóriumi berendezésben termofil hőmérsékleten, illetve folyamatos keverésű reaktorban termofil és mezofil hőmérsékleti tartományon. A folyamatos keverésű reaktorban végzett vizsgálatok során a képződő biogáz összetétele is meghatározásra került, metán és széndioxid vonatkozásában.
 
Dolgozatom befejezéseként, pedig ismertetem a különböző szubsztrátokkal végzett laboratóriumi kísérletek eredményeit.
 
 



